b'\n_START_ARTICLE_\nHi\xc5\xa1a Surena\n_START_PARAGRAPH_\nVelika hi\xc5\xa1a Surenasa oz. Surena je ena iz sedmih velikih hi\xc5\xa1 v anti\xc4\x8dnem Iranu, skupaj s hi\xc5\xa1o Karenajcev pa ena izmed dveh vladajo\xc4\x8dih velikih hi\xc5\xa1 v obdobju vladavine Partov.\n_START_SECTION_\nZgodovina\n_START_PARAGRAPH_\nGlava dru\xc5\xbeine Surenajcev je v 3. stoletju pr. n. \xc5\xa1t. dobil \xc4\x8dast, da okrona prvega partskega kralja Irana. To tradicijo kronanja so obdr\xc5\xbeali skozi vse obdobje partske dr\xc5\xbeave tudi njegovi nasledniki. V \xc4\x8dasu vzpona Sasanidov so Surenajci ostali ena izmed sedmih partskih velikih hi\xc5\xa1 in prisegli zvestobo novi sasanidski oblasti. Surenajci so zadnji\xc4\x8d atestirani v 9. stoletju n. \xc5\xa1t., ko je zadnji znani \xc4\x8dlan te aristokratske rodbine v izgnanstvu slu\xc5\xbeil kot voja\xc5\xa1ki \xc4\x8dastnik v severni Kitajski._NEWLINE_Surenajci so bili zemlji\xc5\xa1ki gospodje v Sakastanu, regiji med Arahosijo in Drangijano v dana\xc5\xa1njem jugovzhodnem Iranu. Sistan oz. Sakastan je bil njihova osebna dr\xc5\xbeava znotraj iranskega imperija. Najbolj znan \xc4\x8dlan dru\xc5\xbeine Surenajcev je partski voja\xc5\xa1ki poveljnik Suren, ki je odlo\xc4\x8dilno premagal \xc5\xa1tevil\xc4\x8dno \xc5\xa1tirikrat mo\xc4\x8dnej\xc5\xa1o rimsko vojsko v bitki pri Karhi.'